Rikunarita-ORG/Wikinium huggingface dataset:
# விஜய் யேசுதாஸ்

| விஜய் யேசுதாஸ் கட்டசேரி |
| --- |
|  |
| பின்னணித் தகவல்கள் |
| இயற்பெயர் | விஜய் யேசுதாஸ் கட்டசேரி |
| பிறப்பு | மார்ச்சு 23, 1979  ( 1979 -03-23) சென்னை, தமிழ்நாடு, இந்தியா |
| இசை வடிவங்கள் | திரை இசை |
| தொழில்(கள்) | திரைப்படப் பின்னணிப் பாடகர் |
| இசைத்துறையில் | 2000-நடப்பு |
| இணையதளம் | www.vijayyesudas.com |

**விஜய் யேசுதாஸ் கட்டசேரி** (மலையாளம்: വിജയ് യേശുദാസ്,ஆங்கிலம்:**Vijay Yesudas**)(பிறப்பு மார்ச் 23, 1979) தென்னிந்தியத் திரைப்படங்களில் பாடியுள்ள ஓர் திரைப்படப் பின்னணிப் பாடகர். இவர் தமிழ், மலையாளம்,தெலுங்கு,கன்னடம் மற்றும் துளு மொழிகளில் பாடியுள்ளார்.

## தனிவாழ்வு

விஜய் யேசுதாஸ் புகழ்பெற்றப் பின்னணிப் பாடகர் கே. ஜே. யேசுதாஸ் மற்றும் பிரபாவிற்கு இரண்டாவது மகனாக சென்னையில் மார்ச் 23,1979 அன்று பிறந்தார். சனவரி 21, 2007 அன்று தமது நீண்டநாள் நண்பர் தர்சனாவை திருவனந்தபுரத்தில் திருமணம் செய்தார். இருவருக்கும் அம்மெயா என்ற மகள் உள்ளனர்.

## மேற்கோள்கள்

## மேலும் பார்க்க

* தமிழ்த் திரைப்படப் பாடகர்களின் பட்டியல்

## வெளியிணைப்புகள்

* அதிகாரபூர்வ இணையதளம் பரணிடப்பட்டது 2009-02-17 at the வந்தவழி இயந்திரம்
* ஐ.எம்.டி.பி இணையத்தளத்தில் விஜய் யேசுதாஸ்
* விஜய் யேசுதாஸ் திருமணம் பரணிடப்பட்டது 2010-08-22 at the வந்தவழி இயந்திரம்
* காலவரிசையில் விஜய் யேசுதாஸ் பாடிய பாடல்களின் பட்டியல்: தமிழ், மலையாளம் மற்றும் கன்னடம்
# சீர்காழி கோ. சிவசிதம்பரம்

| சீர்காழி கோ. சிவசிதம்பரம்  |
| --- |
|  |
| பிறப்பு | 8 சூன் 1959 (அகவை 67) |
| படித்த இடங்கள் | * Trinity Laban Conservatoire of Music and Dance
 |
| பாணி | கருநாடக இசை |
| [விக்கித்தரவில் தொகு] |

**சீர்காழி கோ. சிவசிதம்பரம்** தமிழகத்தைச் சேர்ந்த கருநாடக இசைப் பாடகர். இவர், சீர்காழி கோவிந்தராஜனின் மகனாவார்.

## வாழ்க்கைக் குறிப்பு

இவர் மருத்துவத் தொழிலில் ஈடுபட்டுள்ளார்.

## விருதுகள்

* கலைமாமணி விருது
* தமிழ் இசை வேந்தர் பட்டம்
* பத்மசிறீ விருது
* இசைப்பேரறிஞர் விருது, 2014. வழங்கியது: தமிழ் இசைச் சங்கம், சென்னை.

## மேற்கோள்கள்

## உசாத்துணை

* His prime agenda is to popularise Tamil music
# மகாலட்சுமி ஐயர்

| மகாலட்சுமி ஐயர் |
| --- |
| 2010இல் மகாலட்சுமி ஐயர் |
| பின்னணித் தகவல்கள் |
| பிறப்பு | மும்பை, மகாராட்டிரம், இந்தியா |
| இசை வடிவங்கள் | பின்னணிப் பாடகர், இந்திய பாரம்பரிய இசை, நாட்டுப்புறம், இந்திய பாப் |
| தொழில்(கள்) | பாடகி ,பின்னணிப் பாடகி |
| இசைக்கருவி(கள்) | வாய்ப்பட்டு |
| இசைத்துறையில் | 1996 முதல் தற்போது வரை |

**மகாலட்சுமி ஐயர்(Mahalakshmi Iyer)* இந்தி மற்றும் தமிழ் பாடல்கள் பாடும் ஓர் இந்திய பின்னணிப் பாடகர் ஆவார். தெலுங்கு, மராத்தி, பெங்காலி, ஒடியா, குஜராத்தி, அசாமி மற்றும் கன்னடம் போன்ற பல இந்திய மொழிகளிலும் இவர் பாடியுள்ளார்.

## தொழில்

இவர், 1996 இல் சங்கர்-எசான்-லாய் இசை இயக்குநராக அறிமுகமான "தஸ்" (1997) என்ற படத்தில் அறிமுகமானார். இந்தப் படத்தின் இயக்குநர் திடீரென காலமானதால் படம் முடிவடையவில்லை. இருப்பினும் படத்தின் பாடல்களின் ஆல்பம் 1999 ஆம் ஆண்டில் வெளியிடப்பட்டது. அதே வாரம் இவர் உதித் நாராயணுடன் "தஸ்"யும் பாடினார். இது பின்னணிப் பாடகியாக இவரது முதல் வெளியீடாக இருந்தது. மகாலட்சுமி, சங்கர்-எசான்-லோய் மற்றும் ஏ. ஆர். ரகுமான் ஆகியோரது தொடர்ந்து வந்த பல படங்களில் பல பாடல்களைப் பாடியுள்ளார்.

பின்னர் இவர் பல ஜிங்கில்கள் மற்றும் அசல் ஆல்பங்களை பாடியுள்ளார். "மிஷன் காஷ்மீர்" , "யாதீன்"(2001) மற்றும் "சாத்தியா" போன்ற பல வெற்றிகரமான பாடல்களில் பாடினார். ஏ. ஆர். ரகுமான், சங்கர்-எசான்-லோய், விசால்-சேகர், தின்-லலித் போன்ற பல மிகப்பெரிய இசையமைப்பாளர்களின் இசையில் பாடியுள்ளார். "யாஷ் ராஜ் பிலிம்ஸ்" தயாரிப்பில், தூம் 2, "பன்டி அவுர் பாபி", "சலாம் நமஸ்தே", "ஃபனா", "த ரா ரம் பம்" மற்றும் "ஜூம் பராபர் ஜூம்" போன்ற பல படங்களில் பாடல்களைப் பாடியுள்ளார்.

"சூர் - தி மெலடி ஆஃப் லைஃப்" (2002), "கபி சாம் தாலே" "ஹார் தராப்" (ரிஸ்தே) (2002) , "சுப் சுப் கே" (பன்டி அவு பாப்லி) (2005), ஆஜ் கி ராத்" (டான்: த சேஸ் பிகன்ஸ் அகெய்ன்)(2006) மற்றும் " போல் நா ஹல்கே ஹல்கே" ( ஜூம் பார்பர் ஜூம்) போன்ற படங்களில் இவரது பாடல்கள் குறிப்பிடத்தக்கதாக இருந்தது.
ஏ. ஆர். ரகுமான் இசையில் வெளியான சிலம்டாக் மில்லியனயர் படத்தில் இடம் பெற்று சிறந்த பாடலுக்கான அகாடமி விருது பெற்ற "ஜெய் ஹோ" என்ற பாடலை பாடினார். குறிப்பாக, பாட்டு மற்றும் வசனங்களைக் கொண்ட உருதுப் பகுதியைப் பாடினார். (அவற்றில் பெரும்பாலானவை சுக்விந்தர் சிங் பாடியது).

## சொந்த வாழ்க்கை

மகாலட்சுமி ஒரு தமிழ் இசைக் குடும்பத்திச் சேர்ந்தவர். இவரின் தாயார் பாரம்பரிய கர்னாடக இசைப் பாடகர் ஆவார். கல்பனா, பத்மினி மற்றும் சோபா என்ற மூன்று சகோதரிகளும் இவரைப் போலவே இந்துஸ்தானி இசையைக் கற்றுக் கொண்டனர். இவர் மும்பையின் செம்பூர் பகுதியில் வளர்ந்தார். மும்பை ஆர். ஏ. போடர் கல்லூரியில் பொருளாதாரம் பட்டம் பெற்றார்.

## விருதுகள்

* *ஆதார்* என்ற படத்திற்காக சிறந்த பின்னணிப் பாடகிக்கான ஆல்பா விருது
* " *சுனா எட்டி காராத்* " படத்திற்காக மகாராட்டிரா கலா நிகேதன் விருது
* "ரஜினி முருகன் படத்தில் "உன் மேல ஒரு கண்ணு" பாடலுக்காக 2016இல், 64வது தென்னிந்திய பிலிம்பேர் விருதுக்கு தேர்ந்தெடுக்கப்பட்டார். சிறந்த பெண் பின்னணிப் பாடகி – தமிழ் பாடகிக்கான மகாராட்டிரா மாநில விருதினைப் பெற்றார்.

## குறிப்புகள்

## வெளி இணைப்புகள்

* ஐ.எம்.டி.பி இணையத்தளத்தில் மகாலட்சுமி ஐயர்
* An interview with Rediff.com
* OpenBeast interview
* An interview with indiaFM.com
# சிஃபி

**சிஃபி தொழில்நுட்ப நிறுவனம்**  (*Sify Technologies Limited*, முன்னதாக **Sify Limited and Satyam Infoway Limited**) (நாசுடாக்: SIFY) சென்னையிலிருந்து இயங்கும் ஓர் அகலப்பட்டை இணையச் சேவை வழங்கும் நிறுவனமாகும். 1998ஆம் ஆண்டு முதல் இது செயல்பட்டு வருகிறது.
இதன் வலைத்தளம் *சிஃபி.கொமிற்கு* 2008ஆம் ஆண்டில் வருகை புரிந்த 1.6 மில்லியன் பயனர்களில் எழுபத்தைந்து விழுக்காடு இந்தியாவிலிருந்து வந்தவர்களாவர். பார்ச்சூன் இதழ் 1999இல் இந்த நிறுவனத்தை "உலகளவில் முதலீடு செய்ய பரிந்துரைக்கப்படும் முதல் பத்து தலையாய தொழினுட்ப நிறுவனங்களில்" ஒன்றாக மதிப்பிட்டுள்ளது.

இந்தியாவில் இணைய அணுக்கம் விஎஸ்என்எல்லின் தனியுரிமையிலிருந்து விடுவிக்கப்பட்டு தனியார்த்துறைக்கு திறக்கப்பட்டது. அப்போது இச்சேவையை வழங்கத் தொடங்கிய முதல் இந்திய நிறுவனங்களில் சிஃபியும் ஒன்றாகும். உலக வணிகரிடம் பன்னாட்டு அகலப்பட்டையைப் பெற்று உள்நாட்டு தொடர்புகளை தொலைதொடர்பு நிறுவறங்களிடமிருந்து பெற்று இச்சேவையை வழங்கியது; *கடைசி மைலை* அடைய பல்வேறு வழிகளைக் கையாண்டது: கூரை மேலான வை-ஃபை தொடர்புகள், தொலைபேசி கம்பிவடங்கள் அல்லது தொலைக்காட்சி கம்பிவடங்கள் ஆகியவற்றைப் பயன்படுத்தியது. மேலும் வணிக நிறுவனங்களுக்கானத் தேவையையும் வழங்கலாயிற்று. தொடரான இணைய உணவகங்களை கிளையுரிமம் வழங்கி நிறுவத் தொடங்கியது. இணையமும் விரைவு உணவுச்சாலையும் இணைந்த இவை இளைஞரிடையே மிகப் பரவலான வரவேற்பைப் பெற்றது. இன்று 3300+ இணைய உணவகங்கள் கொண்டுள்ளது.

2007ஆம் ஆண்டில் ஐக்கிய இராச்சியத்தில் உள்ள தனது கிளைக்கு பதிவு பெற்றுள்ளது.

## சான்றுகோள்கள்

## வெளி இணைப்புகள்

* Sify Home, Main website பரணிடப்பட்டது 2000-10-02 at the வந்தவழி இயந்திரம்
* Sify Technologies Limited
* Sify Talk site, International calls on VoIP platform பரணிடப்பட்டது 2013-01-16 at the வந்தவழி இயந்திரம்
* , Sify broadband service site பரணிடப்பட்டது 2014-08-17 at the வந்தவழி இயந்திரம்
# ரெடிப்.காம்

| ரெடிப்.காம் இந்தியா நிறுவனம் |
| --- |
|  |
| வகை | பொது (நாசுடாக்: REDF) |
| நிறுவியது | 1996 |
| தலைமையகம் | மும்பை, மகாராட்டிரம், இந்தியா |
| முக்கிய நபர்கள் | அஜித் பாலகிருஷ்ணன், தலைவர் & முதன்மை செயல் அதிகாரி |
| துறை | இணைய பணிகள் |
| வருமானம் | $21.80 மில்லியன் (2011) |
| தொழில் புரிவோர் | 316 (2009 திச) |
| இணையத்தளம் | rediff.com |
| இணையத்தள வகை | வலைவாசல் |
| பதிவு | மில்லியன் |
| மொழி | ஆங்கிலம் |
| தொடக்கம் | பெப்ரவரி 8, 1997 (1997-02-08) |

**ரெட்டிஃப்.காம்** என்பது இணைய வழி செய்தி, பொழுதுபோக்கு மற்றும் வணிக கொள்முதல் தலைவாயிலாகும். இது 1996 இல் "இணையத்தில் ரெட்டிஃப்" என துவங்கப்பட்டது. இதன் தலைமையகம் இந்தியாவின் மும்பையில் அமைந்துள்ளதுடன் அலுவலகங்கள் புதுதில்லி மற்றும் அமெரிக்காவின் நியூயார்க் நகரத்தில் அமைந்துள்ளன.

அலெக்சா தரவரிசைப்படி ரெடிப் 11வது இந்திய வலைவாயிலாக உள்ளது. 316 இற்கும் அதிகமான ஊழியர்களைக் கொண்டுள்ளது. ரெடிப்.காம் இன் மில்லியன் கணக்கான வருகுனர்களில் 89.1% ஆனோர் இந்தியாவிலிருந்தும், எஞ்சியோர் முதன்மையாக ஐக்கிய அமெரிக்கா (3.4%) மற்றும் சீனாவிலிருந்து வருகின்றனர்.

## மேலும் காண்க

* ரெடிஃப் மெயில்

## மேற்கோள்கள்

*  பரணிடப்பட்டது 2012-06-21 at the வந்தவழி இயந்திரம்

## வெளி இணைப்புகள்

* Official website
* Rediffmail explained பரணிடப்பட்டது 2012-11-22 at the வந்தவழி இயந்திரம்
# தி நியூ இந்தியன் எக்சுபிரசு

தி நியூ இந்தியன் எக்சுபிரசு
The New Indian Express| வகை | நாளிதழ் |
| வடிவம் | பிராட்ஷீட் |
| உரிமையாளர்(கள்) | எக்ஸ்பிரஸ் பதிப்பகம் (மதுரை) |
| தலைமை ஆசிரியர் | அதித்யா சின்ஹா |
| நிறுவியது | 1932 |
| மொழி | ஆங்கிலம் |
| தலைமையகம் | சென்னை |
| விற்பனை | 3,09,252 (தினசரி) |
| OCLC எண் | 243883379  |
| இணையத்தளம் |  |

**தி நியூ இந்தியன் எக்சுபிரசு** அல்லது **தி நியூ இந்தியன் எக்ஸ்பிரஸ்** (ஆங்கிலம்: The New Indian Express) சென்னையைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். இந்தியன் எக்ஸ்பிரஸ் குழுமத்தால் நிர்வகிக்கப்பட்டுவரும் இச்செய்தித்தாள் 1931 இல் தொடங்கப் பட்டது. 1991 இல் இந்தியன் எக்ஸ்பிரஸ் உரிமையாளர் ராம்நாத் கோயன்காவின் மரணத்துக்குப்பின் அதன் வட இந்தியப் பதிப்புக்கள் *இந்தியன் எக்ஸ்பிரஸ்* என்ற பெயரிலும், தென்னிந்தியப் பதிப்புகள் *தி நியூ இந்தியன் எக்ஸ்பிரஸ்* என்ற பெயரிலும் இரு வேறு செய்தித்தாள்களாக வெளியாகத் தொடங்கின. தி நியூ இந்தியன் எக்ஸ்பிரஸ் தமிழ்நாடு, கர்நாடகம், ஆந்திரப் பிரதேசம், கேரளா போன்ற தென் மாநிலங்களில் பரவலாகப் படிக்கப்படுகிறது.

## மேற்கோள்கள்

## வெளி இணைப்புகள்

* இணைய தளம்
# சினிமா எக்ஸ்பிரஸ்

*சினிமா எக்ஸ்பிரஸ்*| வகை | திரைப்படச் செய்திகள் |
| இடைவெளி | மாதமிரு முறை |
| தொடங்கப்பட்ட ஆண்டு | 1980 |
| முதல் வெளியீடு | 10 சனவரி 1980 (1980-01-10) |
| கடைசி வெளியீடு | 16 பெப்ரவரி 2016 (2016-02-16) |
| நிறுவனம் | தி நியூ இந்தியன் எக்சுபிரசு |
| நாடு | இந்தியா |
| அமைவிடம் | சென்னை |
| மொழி | தமிழ் |
| வலைத்தளம் | www.cinemaexpress.com |

சினிமா எக்ஸ்பிரஸ் என்பது தமிழ்நாடு, சென்னையில் இருந்து மாதமிருமுறை வெளிவந்த தமிழ்ப் பொழுதுபோக்கு இதழாகும். இவ்விதழை *தினமணி*, *கன்னடப் பிரபா* போன்ற பிரபல பத்திரிகைகளை வெளியிடும் தி நியூ இந்தியன் எக்சுபிரசு குழுமம் வெளியிட்டு வந்தது. *சினிமா எக்ஸ்பிரஸ்* இதழ் ஆண்டுதோறும் தமிழ்த் திரைத்துறையில் பங்களிக்கும் சிறந்த கலைஞர்களுக்கு தேசிய விருதுகளுக்கு ஒப்பான வகையில் "சினிமா எக்ஸ்பிரஸ் விருதுகளை" வழங்கிக் கௌரவித்தது. 1980 சனவரில் இருந்து வெளியான இவ்விதழ் 2016 பெப்ரவரி 16 இதழுடன் அச்சுப் பிரதி வெளியிடுவதை நிறுத்திக் கொண்டது.

## வரலாறு

*சினிமா எக்ஸ்பிரசு* தனது முதலாவது இதழை 1980 சனவரி 10 இல் வெளியிட்டது. முதலாவது இதழை அன்றைய தமிழக முதல்வர் எம். ஜி. இராமச்சந்திரன் வெளியிட்டார். இதன் முதலாவது ஆசிரியராக இராமமூர்த்தி பணியாற்றினார். இதன் ஆரம்ப விலை ரூ. 1.50 ஆக இருந்தது. இதன் கடைசி இதழ் 2016 பெப்ரவரி 16 இல் வெளிவந்தது. அப்போது அதன் விலை ரூ. 15.00 ஆகும். இதன் பின்னர் இதே பெயரில் இணைய வழியில் இந்தியன் எக்சுபிரசு குழுமத்தினர் வெளியிட்டு வருகின்றனர்.

## விருதுகள்

சினிமா எக்ஸ்பிரஸ் விருதுகள் 1981 முதல் ஆண்டுதோறும் “சிறந்த திரைப்படம்”, “சிறந்த கதாசிரியர்”, “சிறந்த நடிக, நடிகையர்”, சிறந்த இயக்குநர்” போன்ற விருதுகளை தமிழ், மலையாளம், கன்னடம், தெலுங்கு ஆகிய மொழிகளுக்கு வழங்கி வந்தது.

## மேற்கோள்கள்

## வெளி இணைப்புகள்

* *சினிமா எக்ஸ்பிரஸ்* இணையதளம்
* Epaper பரணிடப்பட்டது 2020-11-28 at the வந்தவழி இயந்திரம்
# அழுகிய தக்காளிகள்

அழுகியத் தக்காளிகள்
 *Rotten Tomatoes*|  |
| வலைத்தள வகை | திரைப்பட மதிப்புரை திரட்டி, பயனர் சமூகம் |
| உரிமையாளர் | என்பிசியுனிவர்சல் (காம்காஸ்ட்) வார்னர் புரோஸ். (டைம் வார்னெர்) |
| வணிக நோக்கம் | ஆம் |
| பதிவு செய்தல் | விருப்பத் தேர்வு |
| வெளியீடு | ஆகத்து 12, 1998 (1998-08-12) |
| அலெக்சா நிலை | ▼ 552 (Dec 2015) |
| உரலி | rottentomatoes.com |

**அழுகியத் தக்காளிகள்** (*Rotten Tomatoes*) திரைப்பட மதிப்புரைகளுக்காகவும் செய்திகளுக்காகவும் ஆகத்து 1998இல் துவங்கப்பட்ட வலைத்தளம் ஆகும்; இது பரவலாக திரைப்பட மதிப்புரைத் திரட்டி என அறியப்படுகின்றது. இத்தளத்தில் தற்போது தொலைக்காட்சி நிகழ்ச்சிகளும் இடம் பெறுகின்றன. மோசமான நாடகங்களை எதிர்த்து பார்வையாளர்கள் அழுகியத் தக்காளிகளை எறியும் வழக்கத்தை ஒட்டி இதன் பெயர் அமைந்துள்ளது. இதனை சென் டுயொங் துவக்கினார். இதன் உரிமை சனவரி 2010 முதல் பிக்ஸ்டெர் என்ற நிறுவனத்திற்கு மாறியது. 2011இல் இந்த நிறுவனத்தை வார்னர் புரோஸ். வாங்கியது.

2007இலிருந்து இந்த வலைத்தளத்தின் தலைமை ஆசிரியராக *மாட் அட்சிட்டி* இருந்து வருகின்றார். இந்த வலைத்தளத்தின் உள்ளூர் பதிப்புக்கள் ஐக்கிய இராச்சியம், இந்தியா மற்றும் ஆத்திரேலியாவில் வெளியாகின்றன. 2009இன் துவக்கத்திலிருந்து செப்டம்பர் 2010 வரை இந்த வலைத்தளத்தின் உள்ளடக்கத்தையும் நிகழ்ச்சி நடத்துபவர்களையும் கொண்டு *கரண்ட் தொலைக்காட்சி*யில் வாரமொருமுறை *தி ராட்டன் டொமட்டோசு ஷோ* ஒளிபரப்பானது.

## முதல் பத்து திரைப்படங்கள்

*அழுகியத் தக்காளிகள்* தளத்தின் "எக்காலத்தும் முதல் 100 திரைப்படங்களிலிருந்து" முதல் பத்து இடங்கள் | எண் | திரைப்படம் | ஆண்டு | தர மதிப்பீடு | மதிப்புரைகளின் எண்ணிக்கை |
| --- | --- | --- | --- | --- |
| 1 | *தி விசார்டு ஆப் ஆசு* | 1939 | 99% | 108  |
| 2 | *தி தேர்ட் மேன்* | 1949 | 100% | 76 |
| 3 | *சிட்டிசன் கேன்* | 1941 | 100% | 70 |
| 4 | *தி கேபினட் ஆப் டாக்டர் கேலிகரி* | 1920 | 100% | 48 |
| 5 | *ஆல் அபவுட் ஈவ்* | 1950 | 100% | 63 |
| 6 | *மாடர்ன் டைம்சு* | 1936 | 100% | 53 |
| 7 | *தி காட்பாதர்* | 1972 | 99% | 84 |
| 8 | *ஈ.டி. த எக்ஸ்ரா டெரஸ்ரியல்* | 1982 | 98% | 112 |
| 9 | *மெட்ரோபொலிஸ்* | 1927 | 99% | 115 |
| 10 | *சிங்கிங் இன் தி ரைன்* | 1952 | 100% | 48 |

\*தகுதிபெறும் திரைப்படங்கள் விமரிசகர்களிடமிருந்து குறைந்தது 40 மதிப்புரைகளைப் பெற்றிருக்க வேண்டும். தரமதிப்பீடு சரிக்கட்டப்பட்ட புள்ளிகளின் அடிப்படையிலானது.

## மேற்சான்றுகள்

## வெளி இணைப்புகள்

* அதிகாரப்பூர்வ இணையதளம்
* அழுகியத் தக்காளிகள் தளத்தில் கிறிடிக்குகளின் பட்டியல்
* அழுகியத் தக்காளிகள் தளத்தில் உரையாடல்கள் பரணிடப்பட்டது 2014-07-17 at the வந்தவழி இயந்திரம்
# திருட்டுப் பயலே

| *திருட்டு பயலே* |
| --- |
|  |
| இயக்கம் | சுசி கணேசன் |
| தயாரிப்பு | கல்பாத்தி எஸ்.அகோரம் கல்பாத்தி எஸ்.கணேஷ் கல்பாத்தி எஸ். சுரேஷ் |
| கதை | சுசி கனேசன் |
| இசை | பரத்வாஜ் |
| நடிப்பு | ஜீவன் அப்பாஸ் சோனியா அகர்வால் மாளவிகா விவேக் மனோஜ் கே ஜெயின் சார்லி |
| ஒளிப்பதிவு | ரவி சங்கர் |
| கலையகம் | கல்பாத்தி அகோரம் |
| வெளியீடு | ஏப்ரல் 14, 2006 |
| ஓட்டம் | 150 நிமிடங்கள் |
| நாடு |  இந்தியா |
| மொழி | தமிழ் |
| மொத்த வருவாய் | ₹40 கோடிகள்crore |

திருட்டு பயலே (*Thiruttu Payale*) திரைப்படம் சுசி கணேசன் இயக்கிய காதல் விறுவிறுப்புத் திரைப்படமாகும். இத்திரைப்படத்தில் ஜீவன், சோனியா அகர்வால், அப்பாஸ், மாளவிகா, விவேக், மனேஜ் கே ஜெயின் மற்றும்சார்லி ஆகியோர் நடித்திருந்தனர்.

## நடிப்பு

| நடிகர் | கதாப்பாத்திரம் |
| --- | --- |
| **ஜீவன்** | **மாணிக்கம்** |
| **சோனியா அகர்வால்** | **ரோசி / சரண்யா** |
| **அப்பாஸ்** | **ரமேஷ்** |
| **மாளவிகா** | **ரூபானி** |
| **விவேக்** | **மனோகர்** |
| **மனோஜ் கே. ஜெயன்** | **ரூபானியின் கணவன்** |
| **சுசி கணேசன்** | **சி. ஐ. டி** |
| **வினேத் ராஜ்** | **மனோகர்** |
| **சார்லி** | **வாட்ச்மேன்** |

## விருதுகள்

* சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

## விமர்சனம்

ஆனந்த விகடன் வார இதழில் எழுதிய விமர்சனத்தில் "ஒவ்வொரு மனிதனுக்குள்ளும் உருவாகிற திருட்டுத்தனங்களைத் தோலுரித்துக் காட்டும் அழுத்தமான கதைக் களம்தான். இருந்தாலும், காட்சிகளின் வேகத்தைக் கொஞ்சம் கூட்டி, தடக்கென முடியும் க்ளைமேக்ஸை இன்னும் விறுவிறுப்பாக்கி இருந்தால், திருட்டுப் பயல் நல்ல திருப்தி தந்திருப்பான்!" என்று எழுதி 42/100 மதிப்பெண்களை வழங்கினர்.

## ஆதாரங்களும் மேற்கோள்களும்

## வெளி இணைப்புகள்

* AGS Entertainment Website
# சந்தோஷ் சுப்பிரமணியம்

| *சந்தோஷ் சுப்பிரமணியம்* |
| --- |
|  |
| இயக்கம் | ராஜா |
| தயாரிப்பு | கலாபதி S. அகோரம் |
| கதை | அப்புரி ரவி பாஸ்கர் ராஜா |
| இசை | தேவி ஸ்ரீ பிரசாத் |
| நடிப்பு | ஜெயம் ரவி ஜெனிலியா பிரகாஷ் ராஜ் கீரத் சந்தானம் கௌசல்யா கீதா பிரேம்ஜி அமரன் |
| படத்தொகுப்பு | மோகன் |
| வெளியீடு | ஏப்ரல் 11, 2008 |
| நாடு |  இந்தியா |
| மொழி | தமிழ் |

சந்தோஷ் சுப்பிரமணியம் (*Santhosh Subramaniam*) 2008 ஆம் ஆண்டு வெளிவந்த ஒரு தமிழ்த் திரைப்படம். இப்படத்தின் கதை தந்தைக்கும் மகனுக்கும் இடையே இருக்கும் உறவைச் சுற்றி பின்னப்பட்டுள்ளது. இந்தப் படத்தில் ஜெயம் ரவி, பிரகாஷ்ராஜ், ஜெனிலியா, கீதா முதலியோர் நடித்துள்ளனர். இத்திரைப்படம் பொம்மரில்லு தெலுங்குத் திரைப்படத்தின் மீளுருவாக்கம் ஆக்கம்.

## கதைச்சுருக்கம்

சந்தோஷ் சுப்பிரமணியம் (ஜெயம் ரவி) ஹாசினியும் (ஜெனிலியா) காதலிக்கின்றனர். சந்தோஷின் தந்தை சுப்பிரமணியம் (பிரகாஷ்ராஜ்) மிகவும் கண்டிப்பானவர் மற்றும் அன்பானவர். தன் மகனைத் தன் கட்டுப்பாட்டுக்குள்ளேயே வைத்திருக்கிறார். தந்தையின் கெடுபிடிகள் மனதை வருத்தினாலும், அனைத்தையும் பொறுத்துக் கொள்கிறார். சந்தோஷ் தன் திருமணத்தை தனது விருப்படி செய்துகொள்ளவேண்டும் என நினைக்கிறார். இந்நிலையில் ஒரு பெண்ணை சந்தோசுக்கு மணமுடிக்கப் பார்க்கிறார் சுப்பிரமணியம். தன் தந்தையிடம் தன் காதலைச் சொல்லும் சந்தோஷ் தன் காதலியை வீட்டுக்கு அழைத்து வருவதாகவும் சிலநாட்கள் வீட்டில் தங்கவைத்தால் அவளை அனைவருக்கும் பிடிக்கும் எனவும் கூறி அழைத்து வருகிறார்.

இதையடுத்து ஹாசினி, சந்தோஷ் வீட்டில் தங்கி அவர்களுடன் பழக வருகிறார். அவரது வெகுளித்தனத்தால் சந்தோசுக்கு பல சிக்கல்கள் நேர்கின்றன. மேலும் ஹாசினியால் சந்தோஷ் வீட்டில் சுதந்திரமாகவும், இயல்பாகவும் இருந்து தாக்குப் பிடிக்க முடியாமல், தன் வீட்டிற்கே திரும்பி விடுகிறார். இதன்பிறகு ஹாசினியும் சந்தோசும் ஒன்று சேர்ந்தார்களா என்பதே மீதிக்கதை.

## நடிகர்கள்

* ரவி மோகன் - சந்தோஷ் சுப்பிரமணியம்
* ஜெனிலியா (குரல்: சவிதா ராதாகிருஷ்ணன்) - ஹாசினி
* பிரகாஷ் ராஜ் - சுப்பிரமணியம், சந்தோஷின் தந்தை
* சந்தானம் - ஸ்ரீநிவாசன்
* பிரேம்ஜி அமரன் - சேகர்
* ஸ்ரீநாத் - குணா
* சத்யன் - முத்து
* கீதா - சாந்தி, சந்தோஷின் தாய்
* கௌசல்யா - சந்தோஷின் அக்கா
* கிராத் பட்டால் - இராஜேசுவரி
* எம். எசு. பாசுகர் - கூத்த பெருமாள்
* சடகோபன் ரமேஷ் - சஞ்சய்
* விஜயகுமார் - இராமமூர்த்தி
* சாயாஜி சிண்டே - கோவிந்தன், ஹாசினியின் தந்தை
* மனோபாலா - கடன் அலுவலர்
* மாணிக்க விநாயகம் - சேகரின் தந்தை
* புஷ்பவனம் குப்புசாமி - சந்தோஷின் நண்பரின் தந்தை
* அனு ஹாசன் (சிறப்புத்தோற்றம்)
* நீலிமா ராணி - ஸ்ரீநிவாசனின் மனைவி

## விமர்சனம்

ஆனந்த விகடன் வார இதழில் வந்த விமர்சனத்தில் "தெலுங்கு 'பொம்மரில்லு', தமிழிலும் செம ஜில்லு! நாயகி யாக ஜெனிலியா, அவருக்குக் குரல் கொடுத்த சவீதா, இசைக்கு தேவி ஸ்ரீபிரசாத் ஆகிய மூவரை யுமே தெலுங்கிலிருந்து அப்படியே கொண்டுவந்ததிலேயே தமிழ் இயக்குநர் ராஜாவுக்குப் பாதி வேலை முடிந்துவிட்டது!... குடும்பத்தோடு பார்க்க முடிகிற, ரசனையான படமாக வந்திருக்கும் விதத்தில் சந்தோஷ் சுப்ரமணியம், இந்த சம்மரின் முதல் சிக்ஸர்." என்று எழுதி 44/100 மதிப்பெண்களை வழங்கினர்.

## விருதுகள்

* சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

## மேற்கோள்கள்

## வெளியிணைப்புகள்

* இணையதள திரைப்பட தரவுத்தளத்தில் *சந்தோஷ் சுப்பிரமணியம்*
# மாசிலாமணி

| *மாசிலாமணி* |
| --- |
| திரைப்பட சுவரொட்டி |
| இயக்கம் | மனோகர் |
| தயாரிப்பு | ஏஜிஎஸ் எண்டர்டெயின்மண்ட் கல்பாதி. எஸ். அகோரம் கல்பாதி. எஸ். கணேஷ் கல்பாதி. எஸ். சுரேஷ் |
| கதை | மனோகர் |
| இசை | டி.இமான் |
| நடிப்பு | நகுல் சுனைனா சந்தானம் கருணாஸ் |
| ஒளிப்பதிவு | வெற்றி |
| படத்தொகுப்பு | மனோஜ் |
| கலையகம் | ஏஜிஎஸ் எண்டர்டெயின்மண்ட் |
| விநியோகம் | சன் பிக்சர்ஸ் |
| வெளியீடு | சூலை 19, 2009 (2009-07-19) (இந்தியா) |
| நாடு | இந்தியா |
| மொழி | தமிழ் |

**மாசிலாமணி** 2009ஆம் ஆண்டு வெளிவந்த ஒரு தமிழ்த் திரைப்படமாகும். இப்படத்தில் நகுலன், சுனேனா ஆகியோர் நடித்துள்ளனர். இத்திரைப்படம் சன் பிக்சர்ஸ் நிறுவனத்தால் வினியோகம் செய்யப்பட்டது.
# இரும்புக் கோட்டை முரட்டு சிங்கம்

| *இரும்புக் கோட்டை முரட்டு சிங்கம்* |
| --- |
| இயக்கம் | சிம்புதேவன் |
| தயாரிப்பு | * கல்பாத்தி எஸ் அகோரம்
* கல்பாத்தி எஸ். கணேஷ்
* கல்பாத்தி எஸ்.சுரேஷ்
 |
| கதை | சிம்புதேவன் |
| இசை | * ஜி. வி. பிரகாஷ் குமார்
* சபேஷ் முரளி
 |
| நடிப்பு | * லாரன்ஸ் ராகவேந்திரா
* பத்மபிரியா ஜானகிராமன்
* லட்சுமி ராய் (நடிகை)
* சந்தியா
* நாசர் (நடிகர்)
* சசி குமார்
* எம். எசு. பாசுகர்
* மௌளி
 |
| ஒளிப்பதிவு | அழகப்பன் என் |
| படத்தொகுப்பு | ராஜா முகமது |
| கலையகம் | ஏஜிஎஸ் எண்டெயின்மென்ட் |
| வெளியீடு | 7 மே 2010 (2010-05-07) |
| ஓட்டம் | 140 நிமிடங்கள் |
| நாடு | இந்தியா |
| மொழி | தமிழ் |
| மொத்த வருவாய் | ₹15 கோடி |

இரும்புக் கோட்டை முரட்டு சிங்கம் 2010ல் வெளிவந்த தமிழ் நகைச்சுவைத் திரைப்படமாகும். இதனை சிம்புதேவன் இயக்கியிருந்தார். இதில் ராகவா லாரான்ஸ், சந்தியா, லட்சுமிராய், பத்மபிரியா, மனோரம்மா, பாசுகர் போன்றோர் நடித்திருந்தனர்.

## கதாப்பாத்திரம்

* லாரன்ஸ் ராகவேந்திரா - சிங்கம் மற்றும் சிங்காரம்
* பத்மபிரியா ஜானகிராமன் - பாலி
* லட்சுமி ராய் (நடிகை) -
* சந்தியா -
* நாசர் (நடிகர்)
* சசி குமார்
* வி. எஸ். ராகவன்
* எம். எசு. பாசுகர்
* ரமேஷ் கண்ணா
* இளவரசு -
* வையாபுரி (நடிகர்)
* மனோரம்மா
* செந்தில்
* டெல்லி கணேஷ்

## ஆதாரங்களும் மேற்கோள்களும்

## வெளி இணைப்புகள்

* Official website பரணிடப்பட்டது 2009-04-09 at the வந்தவழி இயந்திரம்
* AGS Entertainment Website
# எங்கேயும் காதல்

| *எங்கேயும் காதல்* |
| --- |
|  |
| இயக்கம் | பிரபுதேவா |
| தயாரிப்பு | கல்பாதி எஸ். அகோரம், கல்பாதி எஸ். கணேஷ், கல்பாதி எஸ். சுரேஷ் |
| கதை | பிரபுதேவா ஏ. சி முகில் ரவி சக்கரவர்த்தி ஜெயக்கண்ணன் பிரேம்சாய் |
| இசை | ஹாரிஸ் ஜெயராஜ் |
| நடிப்பு | ஜெயம் ரவி ஹன்சிகா மோட்வானி |
| ஒளிப்பதிவு | நீரவ் ஷா |
| படத்தொகுப்பு | அந்தோணி |
| கலையகம் | ஏஜிஎஸ் எண்டர்டெயின்மெண்ட் |
| விநியோகம் | சன் படங்கள் |
| வெளியீடு | மே 6, 2011 (2011-05-06) |
| ஓட்டம் | 125 நிமிடங்கள் |
| நாடு | இந்தியா |
| மொழி | தமிழ் |

**எங்கேயும் காதல்**(Engeyum kaadhal) 2011ஆம் ஆண்டு வெளியான ஒரு தமிழ்த் திரைப்படமாகும். இதில் ஜெயம் ரவியுடன் இணைந்து ஹன்சிகா மோத்வானி நடித்துள்ளார். பிரபுதேவா இப்படத்தை இயக்கியுள்ளார். ஹாரிஸ் ஜெயராஜ் இதற்கு இசையமைத்துள்ளார். இத்திரைப்படம் மே 6, 2011ல் வெளியிடப்பட்டது.

## மேற்கோள்கள்

## வெளியிணைப்புகள்

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *எங்கேயும் காதல்*
# யுத்தம் செய்

| *யுத்தம் செய்* |
| --- |
|  |
| இயக்கம் | மிஷ்கின் |
| தயாரிப்பு | கல்பாத்தி எஸ். அகோரம் |
| கதை | மிஷ்கின் |
| இசை | கே |
| நடிப்பு | சேரன் ஒய். ஜி. மகேந்திரன் லட்சுமி ராமகிருஷ்ணன் ஜெயப்பிரகாசு தீபா சா மாணிக்க விநாயகம் |
| ஒளிப்பதிவு | சத்யா |
| படத்தொகுப்பு | காகின் |
| கலையகம் | Lonewolf Productions |
| விநியோகம் | ஏ.ஜி.எஸ். எண்டர்டெயின்மென்ட் |
| வெளியீடு | பிப்ரவரி 4, 2011 |
| ஓட்டம் | 150 நிமிடங்கள் |
| நாடு |  இந்தியா |
| மொழி | தமிழ் |

**யுத்தம் செய்**, மிஷ்கின் இயக்கத்தில் சேரன் நடிப்பில் 2011ஆம் ஆண்டு வெளிவந்த தமிழ்த் திரைப்படமாகும்.

## நடிகர்கள்

* சேரன் - காவல் ஆய்வாளர் சே. கிருசுணன்
* தீபா சா - தமிழ்செல்வி
* ஒய். ஜி. மகேந்திரன் - மருத்துவர் புருசோத்தமன்
* லட்சுமி ராமகிருஷ்ணன் - அண்ணபூரனி புருசோத்தமன்
* ஜெயப்பிரகாசு - மருத்துவர் யூதாசு
* செல்வா - காவல் துணைஆய்வாளர் திரிசங்கு
* மாணிக்க விநாயகம் - துரைபாண்டி
* ஜி. மாரிமுத்து - எசக்கி முத்து
* இனியா - சாரு
* சிருஷ்டி டங்கே - சுசா
* ஈ. இராமதாஸ் - காவலர் கிட்டப்பா
* யுகேந்திரன் - இன்பா
* ஆடுகளம் நரேன் - சந்தரமௌலி
* சாருலதா மணி (சிறப்புத் தோற்றம்)
* நீது சந்திரா (சிறப்புத் தோற்றம்)
* அமீர் (சிறப்புத் தோற்றம்)
* சாரு நிவேதிதா (சிறப்புத் தோற்றம்)

## விமர்சனம்

திரைப்படத்திற்கு விமர்சனம் எழுதிய சினிமா உலகம் வலைப்பதிவு, "கடத்தல், கொலைகள், துப்புறிதல் கதையை இதுவரை பார்க்காத வித்தியாசமான கோணத்தில் விறுவிறுவென நகர்த்தி காட்சிகளோடு ஒன்ற வைக்கிறார் இயக்குனர் மிஷ்கின்" என்று எழுதினர்.

## மேற்கோள்கள்

## வெளியிணைப்புகள்

* இணையதள திரைப்பட தரவுத்தளத்தில் *யுத்தம் செய்*
* யூடியூபில் யுத்தம் செய் முழு நீளத் திரைப்படம்
# அவன் இவன்

| *அவன் இவன்* |
| --- |
| இயக்கம் | பாலா |
| தயாரிப்பு | கல்பாத்தி S. அகோரம் கல்பாத்தி S. கணேஷ் கல்பாத்தி S. சுரேஷ் |
| கதை | S. ராமகிருஷ்ணன் (வசனம்) |
| திரைக்கதை | பாலா |
| இசை | யுவன் சங்கர் ராஜா |
| நடிப்பு | ஆர்யா விஷால் ஜனனி ஐயர் மது சாலினி G. M. குமார் |
| ஒளிப்பதிவு | ஆர்தர் A. வில்சன் |
| படத்தொகுப்பு | சுரேஷ் அர்ஸ் |
| கலையகம் | AGS Entertainment |
| விநியோகம் | AGS Entertainment |
| வெளியீடு | சூன் 17, 2011 (2011-06-17) |
| நாடு | இந்தியா |
| மொழி | தமிழ் |
| மொத்த வருவாய் | ₹43 கோடி |

அவன் இவன் 2011 ஆம் ஆண்டு வெளியான ஒரு தமிழ்த் திரைப்படமாகும். இதில் ஆர்யா, விஷால் ஆகியோருடன் புதுமுகங்கள் ஜனனி ஐயர் மற்றும் மது ஷாலினி ஆகியோர் நடித்துள்ளனர்.

## கதைச் சுருக்கம்

ஒரு தகப்பன், வெவ்வேறு தாய்கள் என்று எதிரும் புதிருமாய் இருக்கும் சகோதரர்களான வால்ட்டர் வணங்காமுடி [விஷால்], கும்புடுறேன்சாமி [ஆர்யா]. ஜமீன் தீர்த்தபதியாக வரும் ஹைனெஸ் [ஜி.எம்.குமார்]. இவர்களுக்கு இடையில் நடக்கும் நகைச்சுவை திரைப்படம். இறுதியில் ஹைனஸ்ஸை அடிமாட்டு ஏலக்காரன் கொலை செய்து விடுகிறான். பழிவாங்கும் ஆக்ரோஷமான கதை. இயக்குநர் பாலாவின் மாறுபட்ட பாத்திர அமைப்புகளோடு விறுவிறுப்பாக செல்லும் கதை.

## மேற்கோள்கள்